**Ана өмір жүрегі**

Мереке құтты болсын, аналарым,

Мәпелеп,еркелеттің,аяладың

Лебізіңе алғысты айта келе

Ән жырымды қабыл ал аналарым

 Әр бала өзінің анаға деген сезімін өлең шумақтар арқылы жеткізе білген.Осындай анаға деген сүйіспеншілік сезімдерін оятып, ана өмірдің мәні екенін білдіру мақсатында Жылымды негізгі мектебіннің «Қуаныш шағын» орталығында керемет концерттік бағдарлама өтті. Тәрбиешілер Айман Мейрамова мен Ботагөз Тұрғынбаеваның ұйымдастыруымен «Ана өмір жүрегі» атты аналар мейрамына арналған іс-шара барысында бүлдіршіндер мың бұрала «Балдырған», «Қамажай» биін билеп, әсем «Анашым», «Әже шайы» әндерін ырғағына келтіріп шырқады. АКТ қолдану арқылы «Балабақша өмірі» атты слайд көрсетілді. Мерекелік іс-шараға ертегі кейіпкері Карлсонда келіп бүлдіршін қыздарды құттықтап, аналарға балаларының өз қолдарымен жасаған шағын сыйлықтарын табыстады. Келген қонақтар мен ұстаздар қауымы өз ризашылықтарын білдірді. Алдағы уақытта тәрбиешілер Айман Мейрамова мен Ботагөз Тұрғынбаеваға талмас талап, қажымас қайрат, үлгілі бүлдіршіндері көп болып, белестерден көрінулерін тілеймін.

**Жылымды негізгі мектебі**

**Бастауыш сынып мұғалімі**

**Арай Сактаганова**

****